206 Jordforbedringsmidler 



Handel mellem Producent og Forbruger. Mergel grænser i BeskaPFen- 

 hed nær op til Gødningskalk, der som Regel har undergaaet en mere 

 eller mindre gennemgribende teknisk Behandling ved Slemning, Tørring, 

 Pulverisering osv. Mellem Gødningskalk fremstillet af naturlig Kalksten 

 uden Mellemtrin, og Gødningskalk, der stammer fra teknisk fremkommet 

 Affald saasom Saturationskalk fra Sukkerfabriker, Sæbesyderkalk o. lign., 

 kan der ikke med Hensyn til Anvendelse og Sammensætning gøres stor 

 Forskel, selv om de sidste Stoffer afgjort er Kunstprodukter, medens 

 det førstnævnte staar paa Grænsen. 



Det er ikke Hensigten her i Jordbundslæren at give nogen fuld- 

 stændig Oversigt over alle de forskellige Stoffer, som gennem Tiderne 

 har været brugt og endnu benytte? som Kunstgødninger. I saa Hen- 

 seende maa der henvises til andre Værker,'"') og vi maa her indskrænke 

 os til at betragte de forholdsvis faa Produkter, som i Nutiden i Dan- 

 mark spiller en Rolle som Gødningsmidler i Landbruget. 



Medens den praktiske Erfaring maaske i Forbindelse med faa og 

 simple Prøvemidler sætter det arbejdende Landbrug i Stand til at skelne 

 mellem gode og slette Varer, naar det drejer sig om almindelige Land- 

 brugsprodukter, saasom levende eller slagtede Kreaturer, Sæd, Rodfrugter. 

 Halm, Hø og tildels ogsaa Mejeriprodukter, er Forholdet et andet, naar 

 det drejer sig om Forbrugsstoffer- som Kunstgødning. Ved disse Varer 

 kan man i Reglen ikke uden indgaaende kemisk Analyse gøre Forskel 

 paa Kvaliteten; og Landmanden kan derfor være meget udsat for at blive 

 bedraget, naar der ikke ved Handelen med Kunstgødning fra det offent- 

 liges Side skaffes særlige Beskyttelsesmidler til Veje. Foruden let Ad- 

 gang til at faa Varerne analyseret er et af de vigtigste Midler af den 

 Art, at det lovmæssigt fastslaas, at Betegnelserne for Varerne skal svare 

 til Stoffets kemiske Beskaffenhed. Herved er det i Danmark i alt Fald 

 lykkedes omtrent helt at udrydde de Fantasinavne for Kunstgødning, 

 som smarte Forhandlere i tidligere Tider pyntede de ofte meget ringe 

 Varer med. Fra Landbrugets Tillidsmænd har der tillige været en stærk 

 Bestræbelse oppe for at udrydde eller fraraade Brugen af Blandings- 

 gødninger, der ofte var sammenblandet af tvivlsomme Produkter og 

 næsten altid var dyrere end Brugen af de enkelte Værdistoffer hver for 

 sig, som de indeholdt. 



De vigtigste benyttede Kunstgødninger er følgende: 



1. Kvælstofgødninger. For Hovedparten af Jordarterne i Dan- 

 mark afhænger Agerbrugets Udbytte for en meget væsentlig Del af Til- 

 gangen paa Kvælstorforbindelser som Gødning. Bundet Kvælstof 

 kan tilføres Agerbrugsplanterne paa forskellig Maade og i forskellige 

 Former nemlig: 



